CELEX: 32006D0600
Language: sl
Date: 2006-09-04 00:00:00
Title: 2006/600/ES: Odločba Komisije z dne 4. septembra 2006 o določitvi razredov požarne odpornosti pri požarih z zunanje strani za nekatere gradbene proizvode glede dvoslojnih kovinskih sendvič plošč za strehe (notificirano pod dokumentarno številko C(2006) 3883)   (Besedilo velja za EGP)

7.9.2006   
            
            
               SL
            
            
               Uradni list Evropske unije
            
            
               L 244/24
            
         ODLOČBA KOMISIJE
   z dne 4. septembra 2006
   o določitvi razredov požarne odpornosti pri požarih z zunanje strani za nekatere gradbene proizvode glede dvoslojnih kovinskih sendvič plošč za strehe
   (notificirano pod dokumentarno številko C(2006) 3883)
   (Besedilo velja za EGP)
   (2006/600/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (1), in zlasti člena 20(2) Direktive,
   ob upoštevanju naslednjega:
   
               (1)
            
            
               Direktiva 89/106/EGS predvideva, da se lahko zaradi upoštevanja različnih ravni zaščite gradbenih objektov na nacionalnih, regionalnih ali lokalnih ravneh v razlagalnih dokumentih za vsako bistveno zahtevo določijo razredi, ki ustrezajo značilnostim proizvodov. Ti dokumenti so bili objavljeni kot „Obvestilo Komisije v zvezi z razlagalnimi dokumenti Direktive 89/106/EGS (2)“.
            
         
               (2)
            
            
               Glede bistvene zahteve po varnosti pri požaru razlagalni dokument št. 2 navaja številne med seboj povezane ukrepe, ki skupaj določajo strategijo požarne varnosti, ki se razvija različno v državah članicah.
            
         
               (3)
            
            
               Razlagalni dokument št. 2 opredeljuje enega teh ukrepov kot omejevanje sproščanja in širjenja ognja ter dima znotraj danega območja s spreminjanjem lastnosti materiala zaradi omejevanja vpliva gradbenega materiala pri razplamtevanju požara.
            
         
               (4)
            
            
               Raven te omejitve se lahko izrazi samo z različnimi ravnmi požarne odpornosti proizvodov pri njihovi končni uporabi.
            
         
               (5)
            
            
               Kot usklajena rešitev je bil v Odločbi Komisije 2001/671/ES z dne 21. avgusta 2001 o izvajanju Direktive Sveta 89/106/EGS v zvezi z razvrstitvijo požarne odpornosti streh in strešnih kritin pri požarih z zunanje strani sprejet sistem razredov (3).
            
         
               (6)
            
            
               V primeru nekaterih gradbenih proizvodov je treba uporabiti razvrstitev, določeno v Odločbi 2001/671/ES.
            
         
               (7)
            
            
               Požarna odpornost nekaterih streh in strešnih kritin pri požarih z zunanje strani v okviru razvrstitve, opredeljene v Odločbi 2001/671/ES, je dobro uveljavljena in dovolj poznana pri organih, ki so v državah članicah pristojni za protipožarno zaščito, tako da ne zahtevajo preskušanja te posebne značilnosti.
            
         
               (8)
            
            
               Ukrepi iz te odločbe so v skladu z mnenjem Stalnega odbora za gradbeništvo –
            
         SPREJELA NASLEDNJO ODLOČBO:
   Člen 1
   Gradbeni proizvodi, ki izpolnjujejo vse zahteve glede značilnosti „obnašanje pri požarih z zunanje strani“ brez potrebe po nadaljnjih preskusih, so navedeni v Prilogi.
   Člen 2
   Posebni razredi, ki jih je treba uporabiti za različne gradbene proizvode v okviru razvrstitve požarne odpornosti pri požarih z zunanje strani, ki je bila sprejeta z Odločbo 2001/671/ES, so navedeni v Prilogi k tej odločbi.
   Člen 3
   Proizvodi bodo obravnavani glede na končno uporabo, kadar je to ustrezno.
   Člen 4
   Ta odločba je naslovljena na države članice.
   
      V Bruslju, 4. septembra 2006
      
         
            Za Komisijo
         
         Günter VERHEUGEN
         
            Podpredsednik
         
      
   
   
      (1)  UL L 40, 11.2.1989, str. 12. Direktiva, kakor je bila spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
   
      (2)  UL C 62, 28.2.1994, str. 1.
   
      (3)  UL L 235, 4.9.2001, str. 20.
   
      PRILOGA
      Tabela v tej prilogi navaja gradbene proizvode, ki izpolnjujejo vse zahteve glede značilnosti „obnašanje pri požarih z zunanje strani“ brez potrebe po preskusih.
      Tabela
      RAZREDI POŽARNE ODPORNOSTI PRI POŽARIH Z ZUNANJE STRANI ZA DVOSLOJNE KOVINSKE SENDVIČ PLOŠČE ZA STREHE
      
                  Proizvod (1)
                  
               
               
                  Podrobni podatki o proizvodu
               
               
                  Jedro z najmanjšo gostoto
               
               
                  Razred (2)
                  
               
            
                  Jeklo, nerjavno jeklo ali aluminijaste sendvič plošče za strehe
               
               
                  V skladu z EN 14509 (1)
                  
               
               
                  PUR 35 kg/m3
                  
                  ali
               
               
                  Bstreha (t1)
               
            
                  MW (lamele) 80 kg/m3
                  
                  ali
               
               
                  Bstreha (t2)
               
            
                  MW (plošče s polno širino) 110 kg/m3
                  
               
               
                  Bstreha (t3)
               
            
            
         (1)  Plošče s profilirano zunanjo kovinsko oblogo:
      
                  —
               
               
                  najmanjša debelina 0,4 mm za obloge iz jekla in nerjavnega jekla;
               
            
                  —
               
               
                  najmanjša debelina 0,9 mm za obloge iz aluminija;
               
            
                  —
               
               
                  na vsakem vzdolžnem spoju med dvema ploščama prekritje zunanje obloge, ki sega čez oglavje in najmanj 15 mm navzdol ob nasprotni strani oglavja ali kovinski vrhnji pokrov, ki popolnoma prekriva spojno oglavje ali dvignjen stoječi kovinski pregib vzdolž spoja;
               
            
                  —
               
               
                  na vsakem prečnem spoju med dvema ploščama prekritje zunanje obloge najmanj 75 mm;
               
            
                  —
               
               
                  zaščitna vremenska prevleka vsebuje premaz PVC, ki se nanaša v tekoči obliki, z nominalno debelino suhega nanosa največ 0,200 mm, s PCS, ki ni večji od 8,0 MJ/m2 in s suho maso največ 300 g/m2
                  
                  ali kakršenkoli tanjši premaz z nižjimi vrednostmi od zgornjega;
               
            
                  —
               
               
                  najnižji razred požarne odpornosti D-s3, d0 brez zaščite robov v skladu z EN 13501-1.
               
            
         (2)  Razred, kakor je opredeljen v tabeli Priloge k Odločbi 2001/671/ES.
      Uporabljeni simboli: PUR = poliuretan; MW = mineralna volna; PVC = polivinil klorid; PCS = toplotni potencial.